จิรายุ ของขึ้นแทน ฟลุค ซัด ธนกร ว่างมาก มาช่วยพ่นยาฆ่าโควิด-19 
จิรายุ ส.ส.เพื่อไทย ของขึ้นแทน ฟลุค เกริกพล โวย โฆษกพปชร.ว่างมาก ก็มาช่วยพ่นยาฆ่าเชื้อรถเมล์ที่คลองสามวา หลังเมาโควิดด่ากราด ดารา-ปชช.ที่ออกมาแนะนำ จี้ เป็นรัฐบาลเทวดา ถ้าทำไม่เป็นก็ควรลาออกไปวันที่ 7 เม.ย. นายจิรายุ ห่วงทรัพย์ ส.ส.กทม.พรรคเพื่อไทย กล่าวถึงกรณีการแก้ไขปัญหาการแพร่ระบาด โรคโควิด-19 ของรัฐบาลนั้น ตนในฐานะประชาชนคนหนึ่งจะเฝ้ารอดูผลงานของรัฐบาล ส.ส.ฝ่ายค้านก็ไม่ได้นิ่งเฉย จนต้องให้บิ๊กป้อมออกมาขู่ซีกรัฐบาล ทั้งๆ ที่วันนี้ฝ่ายค้านไม่มีรัฐมนตรีสนับสนุน ไม่มีกระทรวงเอาของมาแจกให้ ส.ส.ฝ่ายค้านไปช่วย ปชช. ทุกคนต่างใช้ความรู้ ความสามารถ และทรัพยากรส่วนตน ช่วยเหลือประชาชนมาตั้งแต่เดือนกุมภาพันธ์ ซึ่งต้องยอมรับว่ารัฐบาลดำเนินการอย่างล่าช้า กลับไปกลับมา ซึ่งเป็นเรื่องที่ต้องแก้ไขกันไป แต่ที่ตนไม่เข้าใจว่ารัฐบาลนี้เป็นเทวดาหรืออย่างไร ทั้งประชาชนและฝ่ายค้านถึงวิพากษ์วิจารณ์ และให้คำแนะนำไม่ได้ทั้งนี้ การที่ นายธนกร วังบุญคงชนะ โฆษกพรรคพลังประชารัฐ ออกมาเกรี้ยวกราดด่าประชาชน ดารานักแสดง อย่างนายเกริกพล มัสยวานิช ที่ให้คำแนะนำในฐานะประชาชนคนหนึ่ง โฆษกพรรคที่มีนายกรัฐมนตรี ชื่อพลเอกประยุทธ์ จันทร์โอชา กลับฟาดหัวฟาดหาง ถึงขนาดแถลงข่าวด่าเสียเทเสีย ทั้งที่เป็นรัฐบาล เป็นนักการเมือง ต้องยอมรับคำตักเตือนจากประชาชนผู้เสียภาษีได้ ที่ผ่านมา ดารานักแสดงและประชาชนทั่วไปที่มีจิตอาสาต่างช่วยกันคนละไม้คนละมือ กลับทนไม่ได้ ถ้าทำดีจริงคงไม่มีใครสวดชะยันโตแน่นอนวันนี้นายธนกร ถ้าว่างมาก รบกวนมาเจอตนที่ป้ายรถเมล์ หน้าสำนักงานเขตคลองสามวา 11 โมง วันพุธ มาช่วยตนล้าง พ่นยาฆ่าเชื้อป้ายรถเมล์ จะได้ไม่ฟุ้งซ่านถึงขนาดออกมาด่ากราดประชาชนเช่นนี้ นายจิรายุ กล่าวนายจิรายุ กล่าวอีกว่า รู้สึกผิดหวังกับรัฐบาลที่ปล่อยให้โฆษกพรรคออกมาด่ากราดประชาชน ทั้งๆ ที่อะไรที่ไม่ดีก็นำไปปรับปรุง อะไรที่ดีก็ควรจะนำไปดำเนินการ ไม่ใช่ทำตัวเป็นรัฐบาลเทวดา ประชาชนแตะต้องอะไรไม่ได้ อย่างนี้เห็นทีจะอยู่ยากแล้วรัฐบาลนี้.
จิรายุ ส.ส.เพื่อไทย ของขึ้นแทน ฟลุค เกริกพล โวย โฆษกพปชร.ว่างมาก ก็มาช่วยพ่นยาฆ่าเชื้อรถเมล์ที่คลองสามวา หลังเมาโควิดด่ากราด ดารา-ปชช.ที่ออกมาแนะนำ จี้ เป็นรัฐบาลเทวดา ถ้าทำไม่เป็น 
โควิด-19,ไวรัสโคโรน่า,ไวรัสโคโรนา,จิรายุ ห่วงทรัพย์,เพื่อไทย,โฆษกพปชร.,ฟลุค เกริกพล,ข่าวทั่วไป